《采莲词偕伯嫂分韵同作》
清代·刘汝藻

吴姬采莲漾银塘，打桨惊起双鸳鸯。鸳鸯飞散入远沚，千柄红莲绿云里。

绿云覆渚菡萏秋，花开出水过人头。过人头，入花去，棹讴一曲不知处。

折得莲花笑语归，香风一剪吹罗衣。

作者简介：刘汝藻，武进人。大学士，谥文恪于义曾女孙，无锡杨陛菼室，丹徒训导绍基母。有《筠心阁诗集》。